Moć sudbine
<s>Moć Sudbine (La Forza del Destino), opera u četiri čina Đuzepea Verdija</s>

<s>Libreto
Frančesko Marija Pjave (Francesco Maria Piave) prema drami Don Alvaro, ili Moć greha (Don Alvaro, o La fuerza del sino) Angela de Saavedre (Angelo de Saavedra) sa ubačenom scenom iz Valenštajnskog kampa (Wallensteins Lager) Fridriha Šilera (Friedrich Schiller).</s>

<s>Praizvedba
Prva verzija
10. novembar 1862., Sankt Peterburg u Velikom Carskom Teatru.</s><s>Prerađena verzija uz dodatni tekst Antonija Gislanconija (Antonio Ghislanzoni)
27. februar 1869., Milano u Teatro alla Scala.</s>

<s>Likovi i uloge</s>

<s>mazgari, španski i italijanski seljaci, španski i italijanski vojnici svih činova, ađutanti, italijanski regruti, franjevci (hor)</s>

<s>Mesto i vreme
Španija i Italija sredinom XVIII veka</s>

<s>Sadržaj</s>

<s>I čin
Sevilja, soba u kući markiza od Kalatrave.</s><s>Leonora di Vargas očekuje svog ljubavnika, Don Alvara, poteklog iz plemena Inka.</s><s>Pošto joj je njen otac zabranio brak sa mešancem, ona planira da odbegne sa njime.</s><s>Ipak, pošto voli svog oca, neodlučna je i markiz ih zatiče u begu.</s><s>Don Alvaro želi da pokaže da ne želi nasilje i ispušta pištolj.</s><s>On slučajno opali i ubija markiza.</s>

<s>II čin
Scena I
Selo Hornahuelos.</s><s>Leonora i Alvaro su pobegli, ali su se u begu razdvojili tokom noći.</s><s>Leonora sada luta zemljom, bez doma, u potrazi za Alvarom i prerušena je u muškarca da bi izbegla osvetu svog brata Karla.</s><s>U luci, sreće se sa njime, ali je Karlo ne prepozna u opštoj gužvi oko regrutacije novih vojnika.</s><s>Karlo zainteresovanima priča o Leonori i Alvaru, koji se, kako on kaže, vratio u Ameriku.</s><s>Sada se Leonora oseća odgovornom za očevu smrt, i napuštenom i izdanom od Alvara.</s><s>Zaklinje se na život samoće i pročišćenja.</s><s>Scena II
Franjevački samostan Gospe od Anđela kraj Hornahuelosa.</s><s>Leonora traži utočište od bratovljeve potrage i, pre svega, spas od vatrene čežnje za svojim ljubavnikom.</s><s>Stoga se ne odlučuje za samostan, već za život pustinjaka.</s><s>Iguman zna za Leonorinu priču i prima je u red i daje joj usamljeno mesto kraj samostana da se nastani.</s><s>Svakome ko priđe tom mestu je zaprećeno prokletstvom.</s>

<s>III čin
Scena I
Italija, šuma kraj Veletrija.</s><s>Godine su prošle.</s><s>Verujući da je Leonora mrtva, Alvaro se priključio španskoj vojsci i izgradio vojnu karijeru pod lažnim imenom.</s><s>Kada spase jednog oficira, oni postaju bliski prijatelji.</s><s>Taj oficir je Karlo, koji služi u vojsci takođe pod lažnim imenom.</s><s>Scena II
Prijemna soba u odajama visokog španskog oficira.</s><s>Alvaro je ozbiljno ranjen.</s><s>On daje Karlu sve što poseduje, moleći ga da uništi sve dokumente nakon njegove smrti.</s><s>Karlo počinje da sumnja kada prijatelj spomene ime Kalatrava.</s><s>Njegova zakletva mu zabranjuje da pročita dokumente, ali među stvarima nalazi Leonorin portret i shvata da je njegov prijatenj u stvari neprijatelj kojeg je tako dugo proganjao.</s><s>Scena III
Karlo otkriva svoj identitet Alvaru, koji se oporavio i izaziva ga na duel.</s><s>Alvaro pokušava da se pomiri sa njime u ime prijateljstva, svoje nevinosti i Leonorine ljubavi, ali uzalud.</s><s>Samo straža spasi Alvara od Karlovog besa, koji je opsednut svojom čašću.</s><s>Pošto ne uspeva da nađe ni ljubav ni razumevanje, Alvaro odlučuje da ode u samostan.</s><s>Okupljena masa sveta slavi početak rata: kao i alkohol, on nudi zaborav užasa sveta.</s><s>Glasovi razuma, kao što je fra Melitoneov, ostaju izgubljeni u masi.</s>

<s>IV čin
Scena I
Dvorište samostana Gospa od Anđela.</s><s>Fra Melitone deli milostinju prosjacima.</s><s>Karlo traži Alvara sedam godina i napokon ga je našao u samostanu.</s><s>Sve se izmenilo od one davne noći ubistva, ali Karlo i dalje traži osvetu.</s><s>Alvaro, sada fratar, pokušava da izbegne sukob.</s><s>Scena II
Dolina među kamenim liticama.</s><s>Leonora živi u samoći već godinama predana veri, ali nije uspela da dođe do unutrašnjeg, duševnog mira za kojim žudi.</s><s>U njoj još gori ljubav za Alvarom.</s><s>Dva čoveka se pojavljuju pred njenim skloništem i bore se.</s><s>Alvaro je smrtno ranio Karla u duelu.</s><s>Ljubavnici se prepoznaju.</s><s>Karlo, umirući, ubija svoju sestru i ona umire u Alvarovim rukama, uz igumanov blagoslov. (prema prvoj verziji opere, Alvaro se baci u ponor nakon njene smrti).</s>

<s>Poznate muzičke numere
Il Santo Nome del Dio Signore sia benedetto! – Finale II čina
Pace!</s><s>Pace! – Leonorina arija (IV čin)</s>

<s>Spoljašnje veze</s>

<s>Libreto
La Forza del Destino (Giuseppe Verdi - il sito ufficiale)</s>

<s>Opere 1862.</s><s>Opere na italijanskom jeziku
Italijanske opere</s>

